Source: http://arkiv.lovgivning.gl/gh.gl-love/kn/2001/bkg%2044-2001%20grl.htm
Timestamp: 2020-04-04 07:48:12+00:00

Document:
bkg 44 2001 grl
Akileraartarnermi nalikilliliinerit il.il. pillugit Namminersornerullutik Oqartussat nalunaarutaat nr. 44, 20. december 2001-imeersoq.
Aningaasarsianit akileraarutit pillugit Inatsisartut inatsisaanni nr. 5, 19. maj 1979-imeersumi, kingullermik Inatsisartut inatsisaatigut nr. 9, 12. november 2001-imeersukkut allanngortinneqartumi, § 17, imm. 1, nr. 1 naapertorlugu makku aalajangersarneqarput:
§ 1. Akileraartarnermi nalikilliliinerit pillugit nalunaarut manna makkununnga atuuppoq:
3) Illuutit inuussutissarsiornermi atorneqartut atortullu ikkussorneqarsimasut illuummuinnaq atorneqartut kiisalu assaanerit, aqquserngit, illut iloqqasut akorni, biilit uninngasarfii, unga- luukkat assigisaallu illuummi inuussutissarsiornermi atorneqartumiittut tassungaluunniit attuumassuteqartut illuutillu ingerlanneranut atorneqartut.
7) Piffissami killilimmi pisinnaatitaaffiit, soorlu kisermaassilluni piginnittussaaneq, atuakkior- tutut eqqumiitsuliortutullu piginnittussaaffiit aammalu ilisserutinut nioqqutissalluunniit ili- sarnaataannik piginnittussaanerit.
8) Atortunik, inuussutissarsiorluni ingerlatamut illuummulluunniit pingaaruteqartunik ikkussu- inermi aningaasartuutit.
Imm. 5. Pigisat aalaakkaasut, aningaasarsianit akileraarutit pillugit Inatsisartut inatsisaanni § 13, imm. 6-imi aalajangersakkani pineqartut nalunaarummi matumani maleruagassiani ilaatinneqanngillat. Immikkut ittunik pissutissaqartillugu Naalakkersuisut, nalunaarummi matumani maleruagassiat naapertorlugit pigisat aalaakkaasut, oqaaseqatigiinni siullerni taaneqartut nalikillilerneqarnissaannut akuersissuteqarsinnaapput.
§ 2. Ingerlatsinermut atortut, umiarsuit aamma timmisartut pissarsiarineqartutut isigineqassapput ingerlatsinermut atortoq, umiarsuaq timmisartorluunniit;
§ 6. Pigisat kingornussinikkut, agguaanertaqanngitsumik ataatsimut pigisat aappaarnermut pigiinnagassanngortinnerisigut, pisortanit suliarineqanngitsumik aappaasumut sivisunerusumik inuusumut pisassanngortinnerisigut imaluunniit aappariit pigisaminnik agguaanerisigut pissarsiarineqarsimappata, taava pigisat nalunaarummi matumani aalajangersakkat tunngavigalugit kingornussisutut pissarsisumit aappaasumilluunniit pissarsisumit, toqusimasumit aappaasumilluunniit piffissani pissarsiarineqarfiini pissarsiarineqarnerinilu nalingisut nalilerlugit pissarsiarineqartutut isigineqassapput, nalikilliliissutaasimasinnaasullu pissarsisumit nalikillilerneqarsimasutut isigineqassallutik.
§ 9. Illuutit il.il., § 1, imm. 3-mi aamma § 22, imm. 1-imi taaneqartut inuussutissarsiutigalugu suliffeqarfimmik piginnittumit sulisorineqanngitsunut attartortinneqarnerminniit sulisuusunut tamakkiisumik ilaannakuusumilluunniit attartortinneqalerpata tamanna pisinertut isigineqassaaq. Pissarsiarineqarneranni nalingattut isigineqassaaq piffissami atuinermik allanngortitsiffimmi tunineqassasuugunik nalingat.
§ 11. Pigisat naalakkersuisut taarsiiffiginninnertalimmik pinngitsaaliinikkut arsaarinnissutigippatigit taarsiiffiginnissutit tunisinermi nalingattut isigineqassapput.
§ 12. Pigisaq tunineqarpat imaluunniit naalakkersuisut taarsiiffiginninnertalimmik pinngitsaaliinikkut arsaarinnissutigippassuk, imaluunniit atorsinnaajunnaarluni aserorpat Naalakkersuisut akuersissutigisinnaavaat, iluanaarutit akileraaruteqaataasussat ukiumi tunineqarfiani/pigiunnaarneqarfiani aningaasarsianut akileraaruteqaataasussanut ilanngunneqannginnissaat, tassungali taarsiullugu ukiumi aningaasarsiorfiusumi tulliuttumi pigisap assingusup pissarsiarineqarnerani nalinganit ilanngaatigineqarnissaat.
§ 13. Pigisamik qularnaveeqqusiinikkut taarsigassarsianut aningaasartuutit, tamatumani ilaallutik pappiaraatit nalikillineri, pissarsiarineqarnerani nalinganut pitsanngorsarneraniluunniit aningaasartuutitut naatsorsuunneqarsinnaanngillat, Naalakkersuisut, Naalakkersuisulluunniit tamatumunnga piginnaatitaat akuersissuteqarsimanngippata.
§ 14. § 16 imaluunniit § 26, imm. 1 aamma 5 naapertorlugit nalikilliliissutaasimasut appartinneqassappata, appaanissap qanoq pinissaa akileraartussaatitaasup nammineerluni aalajangissavaa.
§ 18. Pigisaq § 17-imi taaneqartoq tunineqarpat, ukiumi tunineqarfiani nalikilliliineq pisinnaanngilaq.
Imm. 2. Pigisaq pissarsiarineqarnerani nalingata ilaanit nalikillilerneqarsimanngitsumit minnerusumik akilersillugu tunineqarpat, ajunaarutit ukiumi tunineqarfiani aningaasarsianit akileraaruteqaataasussanit ilanngaatigineqarsinnaapput. Taamaattorli ilanngaatip nalikilliliissutaareersullu katillutik, § 22-mi aamma § 23-mi maleruagassat naapertorlugit nalikilliliissutaasinnaasimagaluartut sinnersinnaanngilaat.
a) Illuutit atortullu ikkussorneqarsimasut il.il. pissarsiarineqarneranni nalingisa ukiumut 5 pct.-iat tikillugu.
b) Umiarsuit timmisartullu pissarsiarineqarneranni nalingisa ukiumut 10 pct.-iat tikillugu.
c) Aningaasartuutit il.il. imaluunniit ingerlatsinermut atortut, pequtit aammalu pigisat tigussaa- suunngitsut il.il. pissarsiarineqarneranni nalingi nalikillilerneqarsinnaasut, ukiup aningaasar- siorfiusup naanerani nalingisa nalikillilerneqarsinnaasut 30 pct.-iat tikillugu nalikillilerneqar- sinnaapput.
d) Pigisanut litra c-mi taaneqartunut aningaasartuutit imaluunniit pissarsiarineqarneranni nali ngisa ukiumut 100 pct.-iat tikillugu, pigisanut ataasiakkaanut aningaasartuutit imaluunniit pissarsiarineqarneranni nalingi 100.000 kr.-iuppata taakkualuunniit inorpatigit.
Imm. 3. Aningaasartuutit imaluunniit pigisat il.il. litra c-mi d-milu taaneqartut nalikillilerneqarsinnaasut ataatsimut kontulerlugit selskabit naatsorsortassavaat. Ukiup aningaasarsiorfiusup naanerani nalikilliliissutigineqarsinnaasut nalingi tunngavigalugit ukiumi nalikilliliinerit pisassapput. Nalingat taanna tassaassaaq, ukiup aningaasarsiorfiusup aallartinnerani nalingat ukiumi aningaasarsiorfiusumi ingerlatsinermut atortunut il.il. aningaasartuutinik imaluunniit pissarsiarineqarneranni nalinginik ilasaq, kiisalu ingerlatsinermut atortut il.il. ukiumi aningaasarsiorfiusumi tunineqartut tunineqarneranni nalinginik aammalu litra d naapertorlugu nalikilliliissutinik ilanngagaq. Pitsanngorsaanermut aningaasartuutit, pissarsiarineqarneranni nalingisa pineqarnerattut pineqassapput. Ukiup aallartinnerani nalingat tassaavoq, ingerlatsinermut atortunut il.il. aningaasartuutit imaluunniit pissarsiarineqarneranni nalingisa ukiuni aningaasarsiorfiusuni siusinnerusuni nalikillilerneqareernermikkut naligilersimasaat.
Imm. 4. Pigisat il.il. litra c-mi d-milu taaneqartut tunineqarnerisigut naligilersimasaat nalikillilerneqarsinnaasoq qimmorneqarpat, taava iluanaarutinngortut ukiumi aningaasarsiorfiusumi tassani isertitatut nalunaarneqassapput.
Imm. 5. Imm. 2-mili maleruagassiaq apeqqutaatinnagu, selskabip il.il. akileraarutitigut nalikilliliissutigisinnaavai pigisanik nalikillilerneqarsinnaasunik litra a-mi b-milu taaneqartunik tunisinermi iluanaarutit akileraaruteqaataasussat naatsorsorneqarsimasut annertoqataat. Aningaasarsiat akileraaruteqaataasussat matuma kingorna amigartoorninngorpata, taava akileraarutitigut nalikilliliissutit amigartoorutit annertoqataannik appartinneqassapput.
§ 32. Selskabit ingerlatsinermut naatsorsuutini nammineerluni nalunaarsuiffimmut ilanngunneqartuni illuutit, umiarsuit aamma timmisartut ataasiakkaat pillugit makku paasissutissiissutigissavaat:
2) Ulloq pissarsiarineqarfiat.
5) § 26, imm. 2, litra a aamma b malillugit ukiumi aningaasarsiorfiusumi matumani nalikilliliinerit.
6) § 26, imm. 5 malillugu ukiumi aningaasarsiorfiusumi matumani nalikilliliinerit.
7) § 26, imm. 1 malillugu ukiumi aningaasarsiorfiusumi matumani nalikilliliinerit.
Imm. 2. Pigisamik nalikillilerneqarsinnaasumik § 26, imm. 2, litra a-mi b-milu taaneqartumik tunisaqarnermi iluanaarutit ajunaarutilluunniit sukumiisumik naatsorsorneqassapput.
Imm. 3. Kontu § 26, imm. 3-mi pineqartoq ingerlatsinermut naatsorsuutini nammineerluni nalunaarsuiffimmut ilanngunneqartuni ersitsinneqassaaq.
Aalajangersakkat atuutilersitsisuusut ikaarsaarutaasullu
§ 33. Selskabit ukiumi aningaasarsiorfiusumi 2000-imi pigisat nalikillileriikkat immikkoortukkuutaartut nalingi ataatsimoortillugit imaluunniit pigisat nalikillileriikkat tamavimmik nalingi ataatsimoortillugit nammineerlutik nalunaarutigisimagunikkik, ukiumut aningaasarsiorfiusumut 2001-imut tunngatillugu pigisat ataasiakkaat § 26, imm. 2, litra a-mi b-milu taaneqartut nalikillileriikkat nalinginut agguataassavaat kiisalu pigisat § 26, imm. 2, litra c-mi taaneqartut ataatsimoortissallugit. Pissarsiarineqarneranni naliviisa nikingassutaat nalikillilerneqareerlutik nalinginik agguataarinermi atorneqassapput.
Imm. 2. Immikkut ittunik pissutissaqartoqartillugu selskabip qinnuteqarneratigut, ukiup aningaasarsiorfiusup 2001-ip siornatigut nalikilliliissutaasimasut agguataarneqarnerisa allanngortinneqarnissaat Skatterådimit akuersissutigineqarsinnaavoq, taamaaliornikkut pigisat pissarsiarineqarnerminni naligisimasaat pissarsiarineqarneranni nalivii naapertorlugit agguataarneqarsinnaanngorlugit.
§ 34. Nalunaarut 21. december 2001-imi atuutilissaaq, ukiorlu aningaasarsiorfiusoq 2001 aallarnerfigalugu atuulissalluni.
Imm. 2. Selskabinut il.il. ukiumik kipungasumik naatsorsuusiorfeqartunut, ukiumilu aningaasarsiorfiusumi 2001-imi piffissamik 31. august 2001-imi siusinnerusumiluunniit naasumik naatsorsuuteqartunut nalunaarut aatsaat ukioq aningaasarsiorfiusoq 2002 aallarnerfigalugu atuutilissaaq.
Imm. 3. Pigisat pissarsiarineqarneranni nalingi maleruagassiat maannamut atuuttut naapertorlugit tamakkiisumik nalikillilerneqarsimanngitsut nalunaarummi matumani maleruagassiat malillugit nalikilliligassanngorlugit nuunneqassapput.
Imm. 4. Pigisanit aalaakkaasunit § 1, imm. 5-imi taaneqartunit iluanaarutit nalunaarummi matumani maleruagassiat naapertorlugit aningaasarsiat akileraaruteqaataasussat naatsorsorneqarneranni ilanngunneqassapput, nalunaarut manna naapertorlugu nalikilliliisoqarsinnaanngikkaluarpalluunniit. Pigisat aalaakkaasut pineqartut kingusinnerpaamik tunineqartutut isigineqassapput tamakkiisumik akileraartussaatitaanerup naanerani. Tunineqarnerani nalingatut isigineqassaaq piffissami tassani tunineqassasuuguni nalinga. Aalajangersagarli manna naapertorlugu iluanaarutit nalikilliliissutigineqarsimasunit anginerusinnaanngillat.
Imm. 5. Illuutinut inissiaasunut il.il., ukioq aningaasarsiorfiusoq 1986 sioqqullugu ukiuni aningaasarsiorfiusuni nalikillilerneqarsimasunut Inatsisartut nalunaarutaanni nr. 9, 26. juni 1979-imeersumi maleruagassiat atuutiinnassapput, 1. januar 2001-imi akileraartussaatitaasumit suli pigineqarsimappata.
Imm. 6. Ilutigitillugu atortuujunnaarsinneqarput akileraartarnermi nalikilliliinerit il.il. pillugit Namminersornerullutik Oqartussat nalunaarutaat nr. 18, 9. juni 1986-imeersoq, akileraartarnermi nalikilliliinerit il.il. pillugit Namminersornerullutik Oqartussat nalunaarutaataa nr. 18, 9. juni 1986-imeersup allanngortinneqarneranik Namminersornerullutik Oqartussat nalunaarutaat nr. 25, 21. november 1996-imeersoq aamma akileraartarnermi nalikilliliinerit il.il. pillugit Namminersornerullutik Oqartussat nalunaarutaata allanngortinneqarneranik Namminersornerullutik Oqartussat nalunaarutaat nr. 27, 6. november 1997-imeersoq.
Namminersornerullutik Oqartussat, ulloq 20. december 2001

References: § 17

§ 1
 § 13

§ 2

§ 6

§ 9
 § 1
 § 22

§ 11

§ 12

§ 13

§ 14
 § 16
 § 26

§ 18
 § 17
 § 22
 § 23

§ 32
 § 26
 § 26
 § 26
 § 26
 § 26

§ 33
 § 26
 § 26

§ 34
 § 1